pythainlp/thai-wiki-dataset-v3 huggingface dataset:
เลิศไทย ใหม่เมืองคอน

เลิศไทย ใหม่เมืองคอน นักมวยสากลชาวไทย สถิติการชก 11 ครั้ง ชนะ 5 (น็อค 4) แพ้ 6
== ประวัติ ==
เลิศไทยขึ้นชกมวยสากลครั้งแรกเมื่อ 2 สิงหาคม พ.ศ. 2540 แพ้คะแนน บันลือศักดิ์ ป.ภูเบศร ขึ้นชกอีกครั้ง แพ้คะแนน เด่นชัยภูมิ ป.ภูเบศร จากนั้น ขึ้นชิงแชมป์เวทีมวยราชดำเนินรุ่นแบนตัมเวทเมื่อ  3  กุมภาพันธ์ พ.ศ. 2541 แพ้คะแนน ยอดดำรงค์ ศิษย์ยอดธง และในการชกมวยสากลครั้งที่สี่เท่านั้น เลิศไทยก็ขึ้นชกกับหยกไท ศิษย์ อ. อดีตแชมป์โลกของสมาคมมวยโลก ซึ่งเลิศไทยเป็นฝ่ายแพ้ไปเพียงแค่คะแนนเท่านั้น
ใน พ.ศ. 2542 เลิศไทยขึ้นชกชนะนักมวยสากลชาวญี่ปุ่น 2 ครั้ง ก็ได้ไปชิงแชมป์ PABA รุ่นเฟเธอร์เวทที่อินโดนีเซีย เมื่อ 5 มีนาคม พ.ศ. 2534 แพ้น็อค โซเลห์ ซุนดาวา ยก 7 หลังจากชิงแชมป์ไม่สำเร็จ เลิศไทยขึ้นชกมวยลสากลในไทยอีกไม่กี่ครั้ง หลังจากที่ชกแพ้น็อค ซูกิ โรเซนซเวก ยก 4 เขาก็แขวนนวมไป
==เกียรติประวัติ==
เคยชิงแชมป์ต่อไปนี้แต่ไม่สำเร็จ
* ชิงแชมป์ PABA รุ่นเฟเธอร์เวท เมื่อ 5 มี.ค. 2543 แพ้น็อค โซเลย์ ซุนโดวา (อินโดนีเซีย) ยก 7 ที่ อินโดนีเซีย
== อ้างอิง ==
สถิติการชก boxrec.com 
นักมวยสากลชาวไทยรุ่นเฟเธอร์เวท
ขุนศึก ลูกพระบาท

ขุนศึก ลูกพระบาท นักมวยสากลชาวไทย สถิติการชก 16 ครั้ง ชนะ 15 (น็อค 5) แพ้ 1
== ประวัติ ==
ขุนศึก ลูกพระบาท ขึ้นชกมวยสากลอาชีพครั้งแรกเมื่อ 4 กรกฎาคม พ.ศ. 2544 ชนะน็อค โพธิ์ทอง ป.กาญจนกัต ยก 6 จากนั้นได้ขึ้นชกโดยมีนิวัฒน์ เหล่าสุวรรณวัฒน์เป็นผู้จัดการ ขุนศึกขึ้นชกชนะรวด 10 ครั้ง และเคยชกชนะคะแนนไก่ชน ส.วรพินด้วย เมื่อคมฤทธิ์ 3เคแบตเตอรี่ แชมป์ PABA รุ่นฟลายเวทในสังกัดเดียวกันสละตำแหน่งขึ้นไปชกในรุ่นซูเปอร์ฟลายเวท ขุนศึกจึงได้ชิงแชมป์ PABA รุ่นฟลายเวทแทน แต่ไม่สำเร็จ เป็นฝ่ายแพ้คะแนน รอลลี ลูนาส หลังจากชิงแชมป์ไม่สำเร็จ ขุนศึกยังขึ้นชกชนะรวดอีก 5 ครั้ง ก่อนจะแขวนนวมเลิกชกมวยสากลไป ใน พ.ศ. 2548
== เกียรติประวัติ ==
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นฟลายเวท เมื่อ 29 พ.ค. 2546 แพ้คะแนน รอลลี่ ลูนาส (ฟิลิปปินส์) ที่ จ. สมุทรสาคร
== อ้างอิง ==
สถิติการชก boxrec.com 
นักมวยสากลชาวไทยรุ่นฟลายเวท
สิงห์สยาม เอื้อสัมพันธ์

สิงห์สยาม เอื้อสัมพันธ์ หรือ นายยุทธพงศ์ ศรีใส เกิดเมื่อ 28 ธันวาคม พ.ศ. 2517 สถิติการชก 17 ครั้ง ชนะ 3 (น็อค 3)  แพ้ 14
== ประวัติ ==
สิงห์สยามขึ้นชกมวยสากลครั้งแรกเมื่อ 1 กุมภาพันธ์ พ.ศ. 2545 แพ้น็อค พิชัย ป.ปณิตา ยก 3 จากนั้นก็ขึ้นชกแพ้บ้าง ชนะบ้าง ส่วนใหญ่จะเดินทางไปชกต่างประเทศ โดยออกไปชกต่างแดนครั้งแรกเมื่อ 20 มิถุนายน พ.ศ. 2545 แพ้น็อค ไดโกโร ยามาโมโตะ ยก 4 ที่ญี่ปุ่น จากนั้น ได้ไปชิงแชมป์ PABA รุ่นไลท์เวลเตอร์เวทเมื่อ 30 พฤษภาคม พ.ศ. 2546 แพ้น็อค ดัวดี บาฮารี ยก 2 ที่ อินโดนีเซีย ไม่ได้แชมป์ จากนั้น ชกชนะน็อค แสงทอง ป.ลาเสือ ยก 3 เมื่อ พ.ศ. 2547 และได้ไปชิงแชมป์ WBO เอเชียรุ่นไลท์เวทที่ออสเตรเลีย เมื่อ 16 กรกฎาคม ปีเดียวกัน แพ้น็อค ไมเคิล คัตซิดิส ยกแรก และในวันที่ 10 ธันวาคม ปีเดียวกันก็ได้ชิงแชมป์ IBF แพนแปซิฟิกรุ่นเวลเตอร์เวทที่ว่าง แพ้น็อค แชด แบนเน็ต ยก 2 ที่ ออสเตรเลีย ไม่ได้แชมป์ จากนั้น สิงห์สยามชกแพ้รวดตลอด โดยส่วนใหญ่เป็นการไปชกที่ออสเตรเลีย และ ญี่ปุ่น สิงห์สยามขึ้นชกครั้งสุดท้ายเมื่อ 17 กันยายน พ.ศ. 2549 แพ้น็อค โย อิโนอูเอะ ยก 3 ที่ ญี่ปุ่นแล้วก็แขวนนวมไป
==เกียรติประวัติ==
เคยชิงแชมป์ต่อไปนี้แต่ไม่สำเร็จ
* ชิงแชมป์ PABA รุ่นซูเปอร์ไลท์เวท เมื่อ 30 พ.ค. 2546 แพ้น็อค ดัวดี้ บาฮารี่ (อินโด) ยก 2 ที่ อินโดนีเซีย
* ชิงแชมป์ WBO เอเชียรุ่นไลท์เวทเมื่อ 16 กรกฎาคม 2547 แพ้น็อค ไมเคิล คัตซิดิส ยก 1 ที่ ออสเตรเลีย
* ชิงแชมป์ IBF แพนแปซิฟิครุ่นเวลเตอร์เวท เมื่อ 10 ธ.ค. 2547 แพ้น็อค แชด เบนเน็ต (ออสเตรเลีย) ยก 2 ที่ ออสเตรเลีย
== อ้างอิง ==
สถิติการชก boxrec.com  
นักมวยสากลชาวไทยรุ่นซูเปอร์ไลท์เวท
สอ เสถบุตร

สอ เสถบุตร หรือ เสวกโท หลวงมหาสิทธิโวหาร ชื่อเดิม สอ เศรษฐบุตร (10 กุมภาพันธ์ พ.ศ. 2446 - 9 กันยายน พ.ศ. 2513) อดีตรัฐมนตรี ในรัฐบาลพันตรีควง อภัยวงศ์ ผู้แต่งพจนานุกรมอังกฤษ-ไทย ฉบับ สอ เสถบุตร ซึ่งเป็นที่รู้จักแพร่หลายในประเทศไทย
== ประวัติ ==
เกิดวันที่ 10 กุมภาพันธ์ พ.ศ. 2446 (พ.ศ. 2445 ตามการนับศักราชแบบเดิม) บิดาชื่อ นายสวัสดิ์ เศรษฐบุตร บุตรพระประเสริฐวานิช เจ้าภาษีรังนก มารดาชื่อ เกษร (บุตรขุนพัฒน์ นายอาการบ่อนเบี้ยย่านหลังวัดประยุรวงศาวาส กับ นางแจ่ม) สกุลเดิม เหมะพุกกะ
==นักเรียนทุนหลวง==
จบ ม.8 จาก โรงเรียนสวนกุหลาบวิทยาลัย ได้รับทุนคิงสกอลาชิพ (ทุนเล่าเรียนหลวง)  ไปศึกษาต่อยังประเทศอังกฤษ จบปริญญาตรีเกียรตินิยม สาขาธรณีวิทยากับวิศวกรรมศาสตร์ จากมหาวิทยาลัยแมนเชสเตอร์ กลับมารับบรรดาศักดิ์เป็น "รองเสวกเอก หลวงมหาสิทธิโวหาร" ด้วยวัยเพียง 26 ปี และดำรงตำแหน่งอธิบดีกรมบัญชีกลาง ต่อมาได้รับพระบรมราชโองการโปรดเกล้าฯ จากพระบาทสมเด็จพระปกเกล้าเจ้าอยู่หัว ให้เป็นปลัดกรมองคมนตรี สังกัดกรมราชเลขาธิการในราชสำนัก
==นักโทษกบฎ==
ต้องโทษจองจำในคดีกบฏบวรเดช พ.ศ. 2476 เสวกโท หลวงมหาสิทธิโวหารถูกถอดบรรดาศักดิ์ ศาลตัดสินจำคุกตลอดชีวิตแต่ในภายหลังก็ได้รับอภัยโทษ ที่ บางขวาง, เกาะตะรุเตา และเกาะเต่า ระหว่างเป็นนักโทษ ใช้เวลาเขียนพจนานุกรมอังกฤษเป็นไทย (เริ่มแรกใช้คำว่า ปทานุกรม) ทั้งฉบับห้องสมุด และ ฉบับตั้งโต๊ะ ได้ความนิยมยกย่องทั่วประเทศว่าเป็นพจนานุกรมอันยิ่งใหญ่ที่สุดเท่าที่ประเทศไทยเคยมีมา  โดยลักลอบส่งต้นฉบับออกมาตีพิมพ์นอกเรือนจำผ่านทางมารดาที่เดินทางเข้ามาเยี่ยม
==นักหนังสือพิมพ์==
ด้วยประสบการณ์เมื่อคราวเป็นบรรณาธิการหนังสือพิมพ์ "สามัคคีสาร" แห่งสามัคคีสมาคมของคนไทยในอังกฤษ กับ เคยเป็นนักเขียนบทความประจำในหนังสือพิมพ์ "แมนเชสเตอร์ การ์เดี้ยน" จึงได้เข้ารับตำแหน่งผู้อำนวยการหนังสือพิมพ์ "ศรีกรุง" ,"สยามราษฎร์" และบรรณาธิการหนังสือพิมพ์ภาษาอังกฤษชื่อ "ลิเบอร์ตี้" กับ "ลีดเดอร์"
==นักการเมือง==
เข้าสู่ถนนการเมือง ร่วมกับ ม.ร.ว.คึกฤทธิ์ ปราโมช จัดตั้งพรรคการเมือง ชื่อพรรค "ก้าวหน้า" ต่อมาได้รับเลือกเป็น ส.ส.ธนบุรี เขต 1 กระทั่งเป็นรัฐมนตรี ในรัฐบาลพันตรีควง อภัยวงศ์ และได้โอนมาสังกัดกับพรรคประชาธิปัตย์ กระทั่งวันที่ 27 มกราคม 2491 ได้โปรดเกล้าฯ พระราชทานคืนยศ เสวกโท บรรดาศักดิ์ หลวงมหาสิทธิโวหาร และเครื่องราชอิสริยาภรณ์ชั้น เบญจมาภรณ์ช้างเผือก ให้กับเขา
==ชีวิตส่วนตัว==
คุณสอ เสถบุตร มีภรรยา 3 คน ภรรยาคนแรกคือคุณนิจ ภรรยาคนที่สองคือคุณสมพงษ์ มีบุตร-ธิดา 6 คน เป็นชาย 4 หญิง 2 ส่วนภรรยาคนสุดท้ายคือคุณ พิมพวัลด์ มีบุตร-ธิดา 3 คน เป็นชาย 1 หญิง 2
==อนิจกรรม==
ถึงแก่อนิจกรรมด้วยโรคหัวใจวายเฉียบพลัน ที่ โรงพยาบาลรามาธิบดี เมื่อเช้าวันที่ 9 กันยายน พ.ศ. 2513 รวมอายุได้ 67 ปี 7 เดือน 1 วัน
==อ้างอิง==
พิมพวัลคุ์ เสถบุตร, ชีวิตและการต่อสู้ สอ เสถบุตร บุรุษผู้ไม่ยอมก้มหัวให้กับโชคชะตา, สำนักพิมพ์วิชั่น , ISBN 974-88357-6-6
== แหล่งข้อมูลอื่น ==
พจนานุกรมชีวิต : สอ เสถบุตร
ข้อมูลหนังสือ พจนานุกรมอังกฤษ-ไทย ฉบับ สอ เสถบุตร 
นักเขียนชาวไทย
นักการเมืองไทย
นักพจนานุกรม
นักหนังสือพิมพ์ชาวไทย
มหาสิทธิโวหาร
รัฐมนตรีไทยที่ไม่ได้ประจำกระทรวง
พรรคก้าวหน้า (พ.ศ. 2488)
พรรคประชาธิปัตย์
บุคคลจากโรงเรียนสวนกุหลาบวิทยาลัย
สมาชิกสภาผู้แทนราษฎรจังหวัดธนบุรี
สกุลเศรษฐบุตร
บุคคลจากเขตธนบุรี
ศิษย์เก่าจากมหาวิทยาลัยแมนเชสเตอร์
ปลาปักเป้าขน

ปลาปักเป้าขน (Hairy puffer; ) เป็นปลาน้ำจืดชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae)
==ลักษณะ==
มีลักษณะหัวโต ตาเล็กกว่าปลาปักเป้าชนิดอื่น ๆ หัวและลำตัวมีติ่งขนสั้น ๆ ที่แตกปลายตลอดคล้ายขน เป็นที่มาของชื่อ สีลำตัวสีน้ำตาลแดงหรือกากีคล้ำ มีจุดประสีจาง ครีบหางสีน้ำตาลอมเหลือง และมีประสีคล้ำ โดยปลาที่อยู่ตามแก่งน้ำที่ไหลแรงจะมีติ่งหนังมากกว่าที่อยู่น้ำไหลช้า หรือบางตัวไม่มีเลย มีขนาดลำตัวประมาณ 10 เซนติเมตร
==ที่อยู่==
อาศัยอยู่เฉพาะแม่น้ำโขง บริเวณที่เป็นแก่งหิน
==อาหาร==
อาหารได้แก่ กุ้งและหอยขนาดเล็ก มีพฤติกรรมดุร้าย ก้าวร้าว  ได้รับการอนุกรมวิธานโดย ศ.สืบสิน สนธิรัตน อาจารย์ประจำคณะประมง มหาวิทยาลัยเกษตรศาสตร์ โดยเก็บ
รายชื่อวันสำคัญ

วันสำคัญ คือ วันที่มีความสำคัญหรือมีความพิเศษในด้านใดด้านหนึ่ง โดยมีประเพณีหรืองานฉลองในวันสำคัญแต่ละวันแตกต่างกันไป
== วันสำคัญในประเทศไทย ==
== วันสำคัญสากล ==
=== วันสำคัญที่ไม่เกี่ยวกับศาสนา ===
1 มกราคม - วันขึ้นปีใหม่
14 กุมภาพันธ์ - วันวาเลนไทน์
8 มีนาคม - วันสตรีสากล
21 มีนาคม - วันกวีนิพนธ์สากล
22 มีนาคม - วันน้ำของโลก
1 เมษายน - วันโกหกโลก
7 เมษายน - วันอนามัยโลก
22 เมษายน - วันคุ้มครองโลก
1 พฤษภาคม - วันแรงงาน
8 พฤษภาคม - วันกาชาดสากล
31 พฤษภาคม - วันงดสูบบุหรี่โลก
9 กรกฎาคม - วันงดดื่มสุราแห่งชาติ
12 สิงหาคม - วันแม่, วันช้างโลก
5 มิถุนายน - วันสิ่งแวดล้อมโลก
8 มิถุนายน - วันทะเลโลก
24 ตุลาคม - วันสหประชาชาติ
31 ตุลาคม - วันฮาโลวีน
วันขึ้น 15 ค่ำ เดือน 12 - วันลอยกระทง
1 ธันวาคม - วันเอดส์โลก
5 ธันวาคม - วันคล้ายวันเฉลิมพระชนมพรรษาของพระบาทสมเด็จพระมหาภูมิพลอดุลยเดชมหาราช บรมนาถบพิตร, วันชาติ, วันพ่อแห่งชาติ, วันดินโลก
31 ธันวาคม - วันสิ้นปี
=== วันสำคัญทางศาสนาพุทธ (ปฏิทินจันทรคติ) ===
ขึ้น 15 ค่ำ เดือน 3 หรือ ขึ้น 15 ค่ำ เดือน 4 ในปีอธิกมาส - วันมาฆบูชา
ขึ้น 15 ค่ำ เดือน 6 - วันวิสาขบูชา
แรม 8 ค่ำ เดือน 6 - วันอัฏฐมีบูชา
ขึ้น 15 ค่ำ เดือน 8 - วันอาสาฬหบูชา
แรม 1 ค่ำ เดือน 8 - วันเข้าพรรษา
ขึ้น 15 ค่ำ เดือน 11 - วันออกพรรษา
ก่อนวันพระหนึ่งวัน - วันโกน
ขึ้น 8 ค่ำ, ขึ้น 15 ค่ำ, แรม 8 ค่ำ, แรม 15 ค่ำ (หรือแรม 14 ค่ำถ้าเป็นเดือนขาด) ของทุกเดือน - วันพระ หรือ วันธรรมสวนะ
=== วันสำคัญทางศาสนาคริสต์ (ปฏิทินเกรโกเรียน) ===
วันอาทิตย์ ของทุกสัปดาห์ - วันสะบาโต
21 มีนาคม ถึง 25 เมษายน วันใดวันหนึ่ง - วันอีสเตอร์
25 ธันวาคม - วันคริสต์มาส
=== วันสำคัญทางศาสนาอิสลาม (ปฏิทินฮิจเราะห์) ===
1 เชาวาล (เดือน10) - วันอีดุลฟิฏริ (วันออกบวช หรือวันอีดเล็ก)
8 ซุลฮิจญะฮ์ (เดือน12)  - วันอะเราะฟะฮ์ (วันเริ่มต้นพิธีฮัจย์)
10 ซุลฮิจญะหฺ (เดือน12) - วันอีดุลอัฎฮา (วันอีดฮัจญี หรือวันอีดใหญ่)
=== วันสำคัญทางศาสนายูดาห์ (ปฏิทินฮีบรู) ===
วันเสาร์ ของทุกสัปดาห์ [เวลาดวงอาทิตย์ตก(18.00 น.)ของวันศุกร์ ถึง เวลาดวงอาทิตย์ตก(17.59 น.)ของวันเสาร์] - วันสะบาโต
14 นิสาน (21 มีนาคม ถึง 25 เมษายน) - เทศกาลปัสกา
=== วันสำคัญทางศาสนาพื้นบ้านจีน ===
วันที่ 1 เดือน 1 ตามปฏิทินจันทรคติจีน (ประมาณเดือนมกราคมหรือกุมภาพันธ์) - วันตรุษจีน
4 หรือ 5 เมษายน - วันเช็งเม้ง
วันที่ 15 เดือน 8 ตามปฏิทินจันทรคติจีน (ประมาณเดือนกันยายนหรือตุลาคม) - วันไหว้พระจันทร์
== อ้างอิง ==
พจนานุกรมไทย ฉบับทันสมัย. กรุงเทพฯ: ซีเอ็ดยูเคชั่น, 2543. หน้า 864-866. ISBN 974-534-149-5.
== ดูเพิ่ม ==
รายชื่อวันสำคัญทางพุทธศาสนา
รายชื่อวันสำคัญทางศาสนาคริสต์
== แหล่งข้อมูลอื่น ==
 
วันการตระหนัก
สโมสรฟุตบอลธนาคารกรุงเทพ

สโมสรฟุตบอลธนาคารกรุงเทพ เป็นอดีตสโมสรฟุตบอลในประเทศไทย และเป็นส่วนหนึ่งในสายงานธุรกิจของธนาคารกรุงเทพ ก่อตั้งในปี พ.ศ. 2506 โดยสามารถชนะเลิศ ถ้วย ก ได้ถึง 9 สมัย และเป็นทีมแรกที่ชนะเลิศการแข่งขันฟุตบอลไทยลีก ในปี พ.ศ. 2539
== ประวัติสโมสร ==

สโมสรฟุตบอลธนาคารกรุงเทพ ก่อตั้งเมื่อวันที่ 21 เมษายน พ.ศ. 2498 ในชื่อสโมสรธนาคารรวม ส่งแข่งขันฟุตบอลระหว่างธนาคาร (ในยุคนั้น) โดยมีที่ตั้งสโมสรอยู่หลังตึกกลางของธนาคารกรุงเทพ สำนักงานใหญ่ (ถนนพลับพลาชัย) จากนั้นในเดือนธันวาคม 2506 ได้ย้ายไปที่ซอยอุดมสุขพร้อมกับเปลี่ยนชื่อเป็นสโมสรฟุตบอลธนาคารกรุงเทพ  มีประธานสโมสรคนแรกคือนายบุญชู โรจนเสถียร
โดยในช่วงแรก ทางสโมสรฯส่งทีมเข้าร่วมการแข่งขันฟุตบอลระหว่างธนาคาร ในปี 2502 เป็นรายการแรก จากนั้นเป็นต้นมา สโมสรฯ ก็ได้เข้าร่วมการแข่งขันที่ทาง สมาคมฟุตบอลแห่งประเทศไทยฯ จัดขึ้น โดยเริ่มตันแข่งขัน ถ้วย ข เมื่อปี 2505
สโมสรฟุตบอลธนาคารกรุงเทพ ถือเป็นสโมสรฟุตบอลที่มีชื่อเสียงในอันดับต้นๆของวงการฟุตบอลไทยเสมอมา โดยชนะเลิศ ถ้วย ก 9 สมัย และชนะเลิศ ไทยลีก 1 สมัย
ทว่าหลังจากการแข่งขัน ฟุตบอลไทยแลนด์พรีเมียร์ลีก ฤดูกาล 2551 ปิดฤดูกาลลง สโมสรฟุตบอลธนาคารกรุงเทพซึ่งจบฤดูกาลด้วยอันดับที่ 14 จาก 16 ทีม ต้องตกชั้นไปเล่นไทยลีกดิวิชัน 1 2552 ร่วมกับการที่สโมสรฟุตบอลธนาคารกรุงเทพไม่มีสิทธิจดทะเบียนนิติบุคคล เพราะขัดระเบียบธนาคารแห่งประเทศไทย สโมสรธนาคารกรุงเทพจึงประกาศยุบสโมสรไปในปีนั้นเอง
== ผู้เล่นชุดสุดท้ายของสโมสรก่อนยุบสโมสร ==
ชุด ฟุตบอลไทยแลนด์พรีเมียร์ลีก ฤดูกาล 2551
(กัปตัน)
== รายชื่อสต๊าฟ ==
== ผลงาน ==
ไทยลีก - ชนะเลิศ 1 ครั้ง - 2539
ถ้วย ก - ชนะเลิศ 9 ครั้ง - 2507, 2509, 2510, 2512, 2524, 2527, 2529, 2532, 2537
ถ้วย ข - ชนะเลิศ 1 ครั้ง - 2506
ถ้วย ค - ชนะเลิศ 1 ครั้ง - 2522
ถ้วย ง - ชนะเลิศ 2 ครั้ง - 2513, 2519
เอฟเอคัพ - ชนะเลิศ 3 ครั้ง - 2523, 2524, 2541
ควีนส์คัพ - ชนะเลิศ 3 ครั้ง - 2513, 2526, 2543
ไทยแลนด์ซูเปอร์แชมป์ - ชนะเลิศ 2 ครั้ง - 2531, 2538
ไทยลีกคัพ - ชนะเลิศ - 2531
=== ผลงานที่ดีสุดในระดับเอเชีย ===
เอเชียนแชมเปียนส์คัพ - รอบแบ่งสายก่อนชิงชนะเลิศ (ฤดูกาล 1987/88)
เอเชียนคัพวินเนอร์คัพ - อันดับ 3 (ฤดูกาล 1999/2000)
ฟุตบอล อากาข่าน - ชนะเลิศ - 2525
=== ผลงานในไทยลีก ===
2539/40 - ไทยลีก - ชนะเลิศ
2540 - ไทยลีก - อันดับ 3
2541 - ไทยลีก - อันดับ 5
2542 - ไทยลีก - อันดับ 8
2543 - ไทยลีก - อันดับ 9
2544/45 - ไทยลีก - อันดับ 2
2545/46 - ไทยลีก - อันดับ 4
2546/47 - ไทยลีก - อันดับ 6
2547/48 - ไทยลีก - อันดับ 8
2549 - ไทยลีก - อันดับ 5
2550 - ไทยลีก - อันดับ 7
2551 - ไทยลีก - อันดับ 14 (ตกชั้นไปเล่น ไทยลีก ดิวิชั่น 1 พร้อมประกาศยุบทีม)
== อ้างอิง ==
== แหล่งข้อมูลอื่น ==
http://www.bangkokbankfc.ob.tc/  (เว็บไซต์สโมสร ปัจจุบันปิดตัวลงแล้ว)
เว็บบอร์ดแฟนคลับสโมสรฟุตบอลธนาคารกรุงเทพ
 
สโมสรในไทยลีก
สโมสรกีฬาที่ก่อตั้งในปี พ.ศ. 2498
สิ้นสุดในปี พ.ศ. 2551
ธ
ธ
สโมสรฟุตบอลในกรุงเทพมหานคร
สโมสรฟุตบอลหน่วยงานในประเทศไทย
สโมสรฟุตบอลที่ปิดกิจการในประเทศไทย
สโมสรฟุตบอลอาร์มี่ ยูไนเต็ด

สโมสรฟุตบอลอาร์มี่ ยูไนเต็ด หรือเดิมคือ สโมสรฟุตบอลทหารบก เป็นสโมสรฟุตบอลในประเทศไทย ตั้งอยู่ที่บริเวณถนนวิภาวดีรังสิต เขตพญาไท โดยใช้สนามกีฬากองทัพบก เป็นสนามเหย้า เมื่อวันที่ 28 พฤศจิกายน 2562 ได้มีการประกาศยุบทีมตั้งแต่ฤดูกาล 2563 เป็นต้นไป
== ประวัติสโมสร ==
สโมสรฟุตบอลอาร์มี่ ยูไนเต็ด ก่อตั้งขึ้นเมื่อวันที่ 24 กุมภาพันธ์ 2459 ในนาม สโมสรกีฬากองทัพบก โดยมีวัตถุประสงค์ในการที่จะให้กำลังพลในกองทัพ ได้ออกกำลังกาย โดยในระยะแรก นักฟุตบอลส่วนใหญ่ มาจากกำลังพลในกองทัพทั้งสิ้น โดยได้ส่งทีมเข้าร่วมการแข่งขันของ สมาคมฟุตบอลแห่งประเทศไทย ในพระบรมราชูปถัมภ์ โดยมีเกียรติยศที่สำคัญคือ ชนะเลิศ ถ้วยพระราชทาน ก ในปี 2526 และเคยได้ตำแหน่งรองชนะเลิศ ฟุตบอลควีนส์คัพ ในปี 2540 อีกด้วย
=== การปรับเปลื่ยนสู่สโมสรอาชีพ ===
กระทั่งในปี 2553 หลังจากที่ทางสมาคมฯ และ ไทยพรีเมียร์ลีก ได้มีการปรับโครงสร้างโดยเพิ่มจำนวนสโมสรที่เข้าร่วมการแข่งขันเป็น 18 สโมสร และ สโมสรต้องทำการจดทะเบียนเป็นนิติบุคคล จึงทำให้มีการจัดตั้ง บริษัท อาร์มี่ ฟุตบอล จำกัด เพื่อบริหารจัดการสโมสร โดยแยกจาก ส่วนของ กองการกีฬา กรมสวัสดิการทหารบก และได้ทำการเปลื่ยนชื่อและตราสัญลักษณ์สโมสร โดยเปลื่ยนชื่อเป็น สโมสรฟุตบอลอาร์มี่ ยูไนเต็ด และได้มีการผ่อนปรนโดย อนุญาตให้มีนักฟุตบอลต่างชาติเข้ามาเล่นร่วมกับสโมสร โดย การเพลย์ออฟเพิ่มจำนวนสโมสร สโมสร จบด้วยอันดับแรกของตาราง ทำให้ตามระเบียบเดิม (16 สโมสร) สโมสรจะต้องตกชั้น แต่ได้สิทธิ์ลงทำการแข่งขันในลีกสูงสุดอีกครั้ง
=== ตกชั้น ===
ในปี พ.ศ. 2559 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ประกาศยุติการแข่งขันไทยลีกอย่างกะทันหันเนื่องจากการสวรรคตของพระบาทสมเด็จพระปรมินทรมหาภูมิพลอดุลยเดช และให้ยึดตารางคะแนนวันที่ 14 ตุลาคม ทำให้อาร์มี่ซึ่งอยู่ในอันดับที่ 16 ต้องตกชั้นไปเล่นในไทยลีก 2
ไฟล์:Emblem of the Royal Thai Army.svg|ก่อนปี 2549
ไฟล์:Army United logo 2018.jpg|2561
== ผลงานของสโมสรในแต่ละฤดูกาล ==
=== เกียรติยศสโมสร ===
ถ้วยพระราชทาน
* ถ้วย ก - ชนะเลิศ 1 ครั้ง - 2526
* ถ้วย ข - ชนะเลิศ 1 ครั้ง - 2523
*ถ้วย ค - ชนะเลิศ 4 ครั้ง - 2525, 2531, 2534, 2535
*ถ้วย ง - ชนะเลิศ 5 ครั้ง - 2507, 2530, 2532, 2534, 2536
ฟุตบอลถ้วย
*ควีนส์คัพ - รองชนะเลิศ - 2540
*ไทยเอฟเอคัพ: - รองชนะเลิศ - 2555
==ผู้เล่นชุดฤดูกาล 2562 (ฤดูกาลสุดท้าย)==
== ผู้ฝึกสอน ==
รายชื่อผู้ฝึกสอน (2547 - 2562)
== ทีมงานชุดฤดูกาล 2562 (ฤดูกาลสุดท้าย) ==
== สโมสรพันธมิตร ==
เลสเตอร์ซิตี
== อ้างอิง ==
== แหล่งข้อมูลอื่น ==
เว็บไซด์สโมสร อาร์มี่ ยูไนเต็ด 
เฟสบุ๊คสโมสร อาร์มี่ ยูไนเต็ด
เฟสบุ๊คแฟนคลับ https://www.facebook.com/ArmyUtd1916
อ
อ
 
อ
อ
อ
องค์การในเขตพญาไท
พรีเมียร์ลีก (แก้ความกำกวม)

พรีเมียร์ลีก เป็นชื่อลีกสูงสุดของกีฬา ได้แก่
เอฟเอ พรีเมียร์ลีก การแข่งขันฟุตบอลลีกสูงสุดของอังกฤษ
ไทยพรีเมียร์ลีก การแข่งขันฟุตบอลลีกสูงสุดในอดีตของไทย (ปัจจุบันเปลี่ยนชื่อเป็นไทยลีก)
สิงคโปร์พรีเมียร์ลีก การแข่งขันฟุตบอลลีกสูงสุดในอดีตของสิงคโปร์ ในช่วง พ.ศ. 2531-2538 (ปัจจุบันเปลี่ยนชื่อเป็นเอส.ลีก)
ยูเครนพรีเมียร์ลีก การแข่งขันฟุตบอลของยูเครน
ไอร์แลนด์พรีเมียร์ลีก การแข่งขันฟุตบอลของไอร์แลนด์
กลุ่ม 7

กลุ่ม 7 (Group of Seven, G7) เป็นเวทีการเมืองระหว่างรัฐบาลที่ประกอบด้วยแคนาดา, ฝรั่งเศส, เยอรมนี, อิตาลี, ญี่ปุ่น, สหราชอาณาจักร และสหรัฐ กับสหภาพยุโรป มีการจัดระเบียบอย่างเป็นทางการตามค่านิยมพหุนิยมกับรัฐบาแบบมีผู้แทนร่วมกัน ณ ค.ศ. 2020 รัฐสมาชิกกลุ่ม 7 มีความมั่งคั่งสุทธิทั่วโลกมากกว่าครึ่ง (ที่มากกว่า 200 ล้านล้านดอลลาร์สหรัฐ) ผลิตภัณฑ์มวลรวมในประเทศทั่วโลกที่ร้อยละ 32 ถึง 46 และร้อยละ 10 ของประชากรโลก (770 ล้านคน) สมาชิกเป็นมหาอำนาจในกิจการโลกและรักษาความสัมพันธ์ทางการเมือง เศรษฐกิจ การทูต และการทหารที่ใกล้ชิดซึ่งกันและกัน
== ผู้นำประเทศในกลุ่ม 7 ==
== การประชุมประจำปี ==
หมายเหตุ : ในปี 2557 เดิมเจ้าภาพในการประชุมคือ รัสเซีย โดย ประธานาธิบดี วลาดิมีร์ ปูติน แต่เหตุการณ์คาบสมุทรไครเมีย ทำให้เปลี่ยนสถานที่การประชุมที่กรุงบรัซเซลล์ ประเทศเบลเยี่ยม โดยมีสหภาพยุโรป เป็นเจ้าภาพแทน
== ผู้นำประเทศและตัวแทนสหภาพยุโรปในกลุ่ม 7 (ณ ค.ศ. 2023) ==
ไฟล์:Justin Trudeau March 2022.jpg| แคนาดาจัสติน ทรูโด,นายกรัฐมนตรี
ไฟล์:Emmanuel Macron June 2022 (cropped).jpg| ฝรั่งเศสแอมานุแอล มาครง,ประธานาธิบดี
ไฟล์:Olaf Scholz In March 2022.jpg| เยอรมนีโอลัฟ ช็อลทซ์,นายกรัฐมนตรี
ไฟล์:Giorgia Meloni Official 2022 (cropped).jpg| อิตาลีโจร์จา เมโลนี,นายกรัฐมนตรี
ไฟล์:Fumio Kishida 20211004.jpg| ญี่ปุ่นฟูมิโอะ คิชิดะ,นายกรัฐมนตรี
ไฟล์:Prime Minister Sunak met with President Ramaphosa of South Africa in Number 10 - 2022 (crop to Sunak).jpg| สหราชอาณาจักรริชี ซูแน็ก,นายกรัฐมนตรี
ไฟล์:Joe Biden presidential portrait (cropped).jpg| สหรัฐโจ ไบเดิน,ประธานาธิบดี
ไฟล์:Charles Michel 2019 (cropped).jpg| สหภาพยุโรปชาร์ล มีแชล,ประธานคณะมนตรียุโรป
ไฟล์:Official Portrait of Ursula von der Leyen (cropped).jpg| สหภาพยุโรปอัวร์ซูลา ฟ็อน แดร์ ไลเอิน,ประธานคณะกรรมาธิการยุโรป
== ดูเพิ่ม ==
บิกฟอร์ (ยุโรปตะวันตก)
กลุ่ม 20
== หมายเหตุ ==
== อ้างอิง ==
== แหล่งข้อมูลอื่น ==
2023 G7 presidency Japan
2022 G7 presidency Germany
2021 G7 presidency UK
G7/8 Information Centre – University of Toronto
EU Position on G7
 
องค์การระหว่างประเทศ
การสงครามกองโจร

การสงครามกองโจร หรือ การรบแบบกองโจร (guerrilla warfare) เป็นการสงครามนอกแบบรูปแบบหนึ่ง ซึ่งพลรบกลุ่มเล็ก เช่น พลเรือนติดอาวุธและหน่วยทหารหน่วยเล็ก ๆ ที่ไว้วางใจได้ ใช้ยุทธวิธีทางทหาร เช่น การซุ่มโจมตี (ambush) การก่อวินาศกรรม (sabotage) การตีโฉบฉวย (raid) การจู่โจมแบบไม่ให้ตั้งตัว (surprise attack) และการเคลื่อนที่พิเศษเพื่อพิชิตกองทัพตามแบบที่ใหญ่กว่าและเคลื่อนที่ได้น้อยกว่า หรือโจมตีเป้าหมายที่อ่อนแอกว่า และถอนตัวในทันทีโดยที่ศัตรูไม่ทันได้ตั้งตัวและจะทำให้โดนกองทัพใหญ่ที่ตามมาข้างหลังถล่มได้
== ยุทธศาสตร์และยุทธวิธี ==
ยุทธศาสตร์และยุทธวิธีหลักของการสงครามกองโจร มีแนวโน้มที่จะเกี่ยวข้องกับการใช้การโจมตีขนาดเล็ก, ใช้กองกำลังเคลื่อนที่ได้ง่ายปะทะกองกำลังขนาดใหญ่ที่เทอะทะ กองกำลังกองโจรส่วนใหญ่หรือทั้งหมดจัดอยู่ในหน่วยเล็ก ๆ ที่ขึ้นอยู่กับการสนับสนุนของประชาชนในท้องถิ่น กลวิธีคือ กองทัพกองโจรทำการโจมตีซ้ำห่างจากศูนย์กลางของฝ่ายตรงข้ามโดยความหนักเบา กับเจตนาในการรักษาจำนวนผู้บาดเจ็บล้มตายของตนเองให้น้อยที่สุด และพยายามทำให้ข้าศึกอ่อนกำลังอย่างต่อเนื่อง สิ่งนี้อาจยั่วยุศัตรูให้เข้าสู่การตอบโต้ที่โหดร้าย และทำลายล้างมากเกินไป ซึ่งจะทำให้ทั้งผู้สนับสนุนของพวกเขาโกรธและเพิ่มการสนับสนุนกองโจร ในที่สุดก็บังคับให้ศัตรูถอนตัว
การสงครามแบ่งตามประเภท
สโมสรฟุตบอลจัมปาศรี ยูไนเต็ด

สโมสรฟุตบอลจัมปาศรี ยูไนเต็ด เป็นสโมสรฟุตบอลในจังหวัดมหาสารคาม ปัจจุบันลงแข่งในไทยแลนด์ อเมเจอร์ลีก หลังจากถูกแบนเป็นระยะเวลา 2 ปี เนื่องจากไม่ผ่านคลับไลเซนซิ่ง โดยก่อนหน้านี้เคยซื้อสิทธิ์การทำทีมของ สโมสรฟุตบอลซูเปอร์ พาวเวอร์ สมุทรปราการ
== ประวัติสโมสร ==
สโมสรฯ ก่อตั้งขึ้นในปี พ.ศ. 2560 โดยได้ซื้อสิทธิ์การทำทีมมาจาก ซุปเปอร์ พาวเวอร์ สมุทรปราการ เมื่อวันที่ 30 ตุลาคม พ.ศ. 2560 และได้ย้ายถิ่นฐานไปอยู่ที่ จ.มหาสารคาม แต่ปรากฏว่าในเวลาต่อมาสโมสรไม่ผ่านคลับไลเซนซิ่งทำให้ไม่สามารถเตะใน ไทยลีก 2 (เอ็ม-150 แชมเปี้ยนชิพ) ฤดูกาล 2018 ได้
== สัญลักษณ์สโมสร ==
ไฟล์:LOGO JAMPASRI UTD.png|ฤดูกาล 2560 - ปัจจุบัน
==สนามเหย้า==

สนามเหย้าของทีมจะใช้ สนามกีฬากลางจังหวัดมหาสารคาม เป็นสนามเหย้า ซึ่งเคยแข่งขันในระดับ ไทยลีกดิวิชัน 2 กับ สโมสรฟุตบอลมหาสารคาม ตั้งแต่ฤดูกาล 2552
=== ผลงานในลีก ===
2562 - ไทยแลนด์ อเมเจอร์ลีก โซนภาคตะวันออกเฉียงเหนือ รอบคัดเลือก กลุ่มเอ 3 อันดับ 2 (ไม่ผ่านเข้าสู่รอบมินิลีก)
== อ้างอิง ==
== แหล่งข้อมูลอื่น ==
 
สโมสรกีฬาที่ก่อตั้งในปี พ.ศ. 2560
สโมสรฟุตบอลในจังหวัดมหาสารคาม
วิทยาลัยพยาบาลตำรวจ

วิทยาลัยพยาบาลตำรวจ โรงพยาบาลตำรวจ สังกัด สำนักงานตำรวจแห่งชาติ เป็นสถาบันสมทบเพียงแห่งเดียวของจุฬาลงกรณ์มหาวิทยาลัย มีจุดประสงค์เพื่อผลิตบุคลากรทางการพยาบาลแก่สำนักงานตำรวจแห่งชาติ และหน่วยงานอื่นๆ ทั้งภาครัฐและเอกชน
== ประวัติ ==
วิทยาลัยพยาบาลตำรวจ เดิมมีชื่อว่า "โรงเรียนพยาบาลผดุงครรภ์และอนามัย"  สังกัดกองแพทย์ กรมตำรวจ โดยเริ่มเปิดดำเนินการตั้งแต่ พ.ศ. 2512 เพื่อแก้ไขปัญหาการขาดแคลนพยาบาลในประเทศ รวมทั้ง ภายในโรงพยาบาลตำรวจด้วย กรมตำรวจจึงมีมติให้กองแพทย์ เปิดรับสมัครนักเรียนพยาบาลรุ่นแรกเมื่อวันที่ 20 มีนาคม พ.ศ. 2513 โดยผู้สำเร็จการศึกษาจะได้รับประกาศนียบัตรพยาบาลผดุงครรภ์อนามัยซึ่งเทียบเท่าระดับอนุปริญญา
ต่อมา เมื่อวันที่ 26 เมษายน พ.ศ. 2522 ได้รวมโรงเรียนที่ผลิตบุคลากรพยาบาลเข้าไว้ด้วยกัน ได้แก่ โรงเรียนพยาบาลผดุงครรภ์และอนามัย โรงเรียนผู้ช่วยพยาบาล โรงเรียนพยาบาลภาคสนาม และหลักสูตรอบรมสายการแพทย์  เพื่อยกฐานะขึ้นเป็น  "วิทยาลัยพยาบาลตำรวจ" รวมทั้ง มีการปรับปรุงหลักสูตร เพื่อให้ผู้สำเร็จการศึกษาสามารถได้รับการบรรจุแต่งตั้งเป็น "ว่าที่ร้อยตำรวจตรี" โดยผู้สำเร็จการศึกษาจะได้รับประกาศนียบัตรชั้นสูงการพยาบาลและผดุงครรภ์ และได้เปลี่ยนเป็นหลักสูตร อีกครั้งเมื่อปี พ.ศ. 2526 โดยผู้สำเร็จการศึกษาจะได้รับประกาศนียบัตรพยาบาลศาสตร์
เมื่อปี พ.ศ. 2530 วิทยาลัยพยาบาลตำรวจ ได้เข้าสมทบเป็นสถาบันชั้นสูงของจุฬาลงกรณ์มหาวิทยาลัย รวมทั้ง ได้เปลี่ยนหลักสูตรเป็นพยาบาลศาสตรบัณฑิต ในปี พ.ศ. 2532 โดยผู้สำเร็จการศึกษาได้เข้ารับพระราชทานปริญญาบัตรพยาบาลศาสตรบัณฑิต ร่วมกับจุฬาลงกรณ์มหาวิทยาลัยเป็นครั้งแรก เมื่อวันที่ 15 กรกฎาคม พ.ศ. 2532
== หลักสูตร ==
หลักสูตรพยาบาลศาสตรบัณฑิต หลักสูตร 4 ปี
หลักสูตรพยาบาลศาสตรบัณฑิต(ต่อเนื่อง 2 ปี)
หลักสูตรนักเรียนผู้ช่วยพยาบาล หลักสูตร 1 ปี
== แหล่งข้อมูลอื่น ==
วิทยาลัยพยาบาลตำรวจ
วิทยาลัยพยาบาลตำรวจ จาก สกอ. 
ตำรวจ
ตำรวจ
สถาบันอุดมศึกษาในกรุงเทพมหานคร
สถานศึกษาในสังกัดสำนักงานตำรวจแห่งชาติ
สถาบันสมทบของจุฬาลงกรณ์มหาวิทยาลัย
โรงเรียนตำรวจ
สถานศึกษาในเขตปทุมวัน
พญาไท

พญาไท อาจหมายถึง
เขตพญาไท ในกรุงเทพมหานคร
* แขวงพญาไท เขตพญาไท
ถนนพญาไท ในพื้นที่เขตปทุมวันและเขตราชเทวี ในกรุงเทพมหานคร
พระราชวังพญาไท
* มูลนิธิอนุรักษ์พระราชวังพญาไท
โรงเรียนพญาไท โรงเรียนในแขวงทุ่งพญาไท เขตราชเทวี กรุงเทพมหานคร
โรงพยาบาลพญาไท เครือโรงพยาบาลเอกชนในกรุงเทพมหานคร
สถานีพญาไท ของกรุงเทพมหานคร
สถานีรถไฟพญาไท ในเส้นทางรถไฟสายตะวันออก, รถไฟฟ้าเชื่อมท่าอากาศยานสุวรรณภูมิ และรถไฟฟ้าชานเมืองสายสีแดงอ่อน ของการรถไฟแห่งประเทศไทย
หม่อมหลวงอภิมงคล โสณกุล

หม่อมหลวงอภิมงคล โสณกุล (เกิด 30 เมษายน พ.ศ. 2521) อดีตสมาชิกสภาผู้แทนราษฎรกรุงเทพมหานคร และรองโฆษกพรรคประชาธิปัตย์
== ประวัติ ==
หม่อมหลวงอภิมงคล มีชื่อเล่นว่า "คุณภิ" เป็นบุตรของหม่อมราชวงศ์จัตุมงคล โสณกุล อดีตผู้ว่าการธนาคารแห่งประเทศไทย และอดีตรัฐมนตรีว่าการกระทรวงแรงงาน กับคุณหญิงบูลย์วิภา โสณกุล ณ อยุธยา (สกุลเดิม ทองไข่มุกข์)
หม่อมหลวงอภิมงคลเคยทำงานเป็นเจ้าหน้าที่วิเคราะห์นโยบายและแผน 6 ว. สำนักงานนโยบายและแผนพลังงาน กระทรวงพลังงาน และเคยได้รับการประเมินให้เป็น ข้าราชการผู้มีผลสัมฤทธิ์สูง (Fast Track) คนเดียวของสำนักงานอีกด้วย 
หม่อมหลวงอภิมงคลชอบการแข่งรถ โดยมีทีมของตัวเองในชื่อ "หม่อมเต่าเรสซิ่ง"
หม่อมหลวงอภิมงคลได้รับฉายาจากสื่อมวลชนว่า "หล่อจิ๋ว" จากหน้าตาที่หล่อเหลา น่าเอ็นดู ทั้งนี้หม่อมหลวงอภิมงคล มีศักดิ์เป็นพระนัดดาในพระเจ้าวรวงศ์เธอ พระองค์เจ้าจุไรรัตนศิริมาน และพระปนัดดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระราชโอรสในพระบาทสมเด็จพระจุลจอมเกล้าเจ้าอยู่หัว กับสมเด็จพระปิตุจฉาเจ้า สุขุมาลมารศรี พระอัครราชเทวี
===การศึกษา===
ระดับปริญญาโท คณะวิศวกรรมศาสตร์ เกียรตินิยมอันดับสอง มหาวิทยาลัยออกซฟอร์ด (University of Oxford) ประเทศอังกฤษ
ระดับปริญญาโท คณะ เศรษฐศาสตร์การบริหารและการจัดการ คณะเศรษฐศาสตร์ จุฬาลงกรณ์มหาวิทยาลัย
==ผลงานทางการเมือง==
หม่อมหลวงอภิมงคลเป็นอดีตสมาชิกสภาผู้แทนราษฎรกรุงเทพมหานคร เขต 6 (เขตบางรัก เขตสาทร และเขตปทุมวัน) ในสังกัดพรรคประชาธิปัตย์ ได้รับคะแนนเสียง 34,931 เสียง จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ชนะอรทัย ฐานะจาโร ผู้สมัครจากพรรคไทยรักไทยไปได้
ต่อมาได้รับตำแหน่งรองโฆษกพรรคประชาธิปัตย์และผู้อำนวยการสำนักงานกิจการเยาวชนของพรรคประชาธิปัตย์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกเป็น สมาชิกสภาผู้แทนราษฎรกรุงเทพมหานคร เขต 1 (เขตพระนคร เขตป้อมปราบศัตรูพ่าย เขตสัมพันธวงศ์ เขตบางรัก เขตสาทร เขตปทุมวัน เขตดุสิต และเขตราชเทวี) สังกัดพรรคประชาธิปัตย์อีกครั้ง คู่กับอรอนงค์ กาญจนชูศักดิ์ และเจิมมาศ จึงเลิศศิริ ซึ่งได้รับเลือกตั้งทั้งสามคน
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ที่กลับมาใช้การเลือกตั้งแบบเขตเดียว เบอร์เดียวอีกครั้ง หม่อมหลวงอภิมงคลได้ลงสมัครรับเลือกตั้งในเขต 3 (เขตยานนาวา และเขตบางคอแหลม) ก็ได้รับการเลือกตั้งอีกครั้งหลังจากเดิมที่เคยตั้งใจว่าจะลงสมัครในเขต 5 คือ เขตดุสิต และเขตราชเทวี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้ลงสมัครรับเลือกตั้งในสังกัดพรรคประชาธิปัตย์ แต่ไม่ได้รับการเลือกตั้ง
== ชีวิตครอบครัว ==
หม่อมหลวงอภิมงคลสมรสกับนาเดีย โสณกุล (สกุลเดิม นิมิตรวานิช) พิธีกรและนักแสดงหญิงชาวไทยเมื่อวันที่ 18 กรกฎาคม พ.ศ. 2554 ที่โรงแรมแมนดาริน โอเรียนเต็ล กรุงเทพ หลังจากคบหากันมาระยะหนึ่ง ทั้งสองมีบุตร-ธิดาสองคน คือ นพมงคล โสณกุล ณ อยุธยา และอภิญมงคล โสณกุล ณ อยุธยา
== เครื่องราชอิสริยาภรณ์ ==
== ลำดับสาแหรก ==
==อ้างอิง==
บุคคลจากกรุงเทพมหานคร
นิสิตเก่าคณะเศรษฐศาสตร์ จุฬาลงกรณ์มหาวิทยาลัย
บุคคลจากมหาวิทยาลัยออกซฟอร์ด
ข้าราชการพลเรือนชาวไทย
นักการเมืองไทย
พรรคประชาธิปัตย์
สมาชิกสภาผู้แทนราษฎรกรุงเทพมหานคร
นักแข่งรถชาวไทย
นักกีฬาชาวไทย
หม่อมหลวง
ราชสกุลโสณกุล
นักการเมืองที่เป็นแนวร่วมกปปส.
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
อ